Veileder for behandling av enedommer-saker – U18 i Oslo tingrett

Innhold

[1. Innledning 2](#_Toc190337537)

[2. Saksforberedelsen 2](#_Toc190337538)

[2.1 Registrering av sak, merking, tidsavsetning og beramming 2](#_Toc190337539)

[2.2 Tidsavsetting til rettsmøte og rammer for rettsmøtet 3](#_Toc190337540)

[2.3 Sakens overgang fra straffesaksavdelingen til rettsavdeling 3](#_Toc190337541)

[2.4. Oppnevning av forsvarer 4](#_Toc190337542)

[2.5 - Bistandsadvokat (se strpl. § 107 a) 4](#_Toc190337543)

[2.6 Innkalling av tolk 5](#_Toc190337544)

[2.7 Krav til påtegning i tilståelsessak 5](#_Toc190337545)

[2.8 Oversendelse av sakens dokumenter til retten, og oversendelse av nye dokumenter 6](#_Toc190337546)

[2.9 Krav til innkalling til rettsmøte 6](#_Toc190337547)

[2.9.1 Forkynning av innkalling til rettsmøte og avgjørelse 6](#_Toc190337548)

[2.9.2 Ulike måter å forkynne innkalling til rettsmøte og avgjørelse 7](#_Toc190337549)

[2.10 Verger: Innkalling og eget skjema for samfunnsstraff 8](#_Toc190337550)

[2.11 Rettens oversendelse av dokumenter til aktørene 8](#_Toc190337551)

[2.12 Forberedelse av rettsbok 8](#_Toc190337552)

[2.13 Forsvarers innhenting av opplysninger før rettsmøtet 9](#_Toc190337553)

[3. Rettsmøtet 9](#_Toc190337554)

[3.1. Gjennomføringen 9](#_Toc190337555)

[3.2 Gjennomføring av rettsmøtet hvis ungdommen ikke møter? 9](#_Toc190337556)

[3.2.1 Tilståelsessak 10](#_Toc190337557)

[3.2.2 Førerkortbeslag, andre beslag, besøksforbud/oppholdsforbud/m. elektronisk kontroll og omgjøringssaker: 10](#_Toc190337558)

[4. Forkynning og meddelelse 10](#_Toc190337559)

[4.1 Forkynnelse av avgjørelse 10](#_Toc190337560)

[4.2. Forsvarerbistand ved forkynnelse av dom til domfelte og verger 11](#_Toc190337561)

[5. Merking og oversendelse av avgjørelse fra retten 11](#_Toc190337562)

[6. Registering av avgjørelse i domstolen 12](#_Toc190337563)

[7. Offentlighet 13](#_Toc190337564)

## Innledning

Veilederen gjelder for tilståelsessaker, besøksforbud, oppholdsforbud, beslag og førerkortbeslag i U18-saker.

Det gjelder en egen *veileder for bruddsaker U18* (omgjøring av samfunnsstraff U18, ungdomsstraff og ungdomsoppfølging og begjæring om gjeninnsettelse i fengsel, jf. straffegjennomføringsloven § 44, jf. § 43 der domfelte var under 18 år på gjerningstidspunktet.)

Veilederen er utarbeidet i samråd med representanter for påtalemyndigheten og forsvarerne. Veilederen kan fravikes etter en konkret vurdering.

# 2. Saksforberedelsen

## 2.1 Registrering av sak, merking, tidsavsetning og beramming

Saken registreres av straffesaksavdelingen samme dag den kommer inn. Er det ikke mulig, registreres saken dagen etter.

Saken skal merkes **«U18»,** også der ungdommen er under 15 år, eller ungdommen har blitt over 18 år etter at det straffbare forholdet ble begått. **Merkingen skal følge saken gjennom hele saksgangen.**

Straffesaksavdelingen i tingretten berammer saken. Straffesaksavdelingen forkynner innkalling til saken ved å stevne siktede (og verge hvis siktede fortsatt er under 18 år) til rettsmøtet, samt til fremmøteforkynning som settes til 3 dager etter rettsmøtet.

I oppholdsforbudssaker/besøksforbudsaker med elektronisk kontroll, og i saker der det skal føres vitner, må påtalemyndigheten møte.

Saken berammes i samråd med forsvarer/bistandsadvokat/påtalemyndighet der påtalemyndigheten har varslet at de ønsker å møte.

Rettsmøte skal berammes så snart som mulig, og uten unødig forsinkelse.

Saken bør berammes innen **to uker** etter at saken har kommet inn til retten.

Seksukers-fristen i straffeprosessloven § 275 er absolutt frist for når saken senest kan berammes, jf. EMK artikkel 6 og Barnekonvensjonen artikkel 40 b) (iii).

Saken berammes fortrinnsvis på en spesialisert dommer, med mindre det fører til forsinkelse av saken.

## 2.2 Tidsavsetting til rettsmøte og rammer for rettsmøtet

Tidsavsetning må vurderes konkret i den enkelte sak, men det følgende er veiledende:

* Tilståelsessak: 1 time

I saker med mer enn 3 separate forhold 2 timer

* Oppholdsforbud: Inntil vi får mer erfaring med sakene 2 timer
* Oppholdsforbud med elektronisk kontroll 3 timer
* besøksforbud, førerkortbeslag og andre beslagssaker

(for eksempel beslag av mobiltelefon) 1 time

Det settes av 1 time til forberedelse i dommerens kalender til forberedelse av rettsmøtet, med unntak saker som gjelder førerkortbeslag, beslag av mobiltelefon o.l. hvor det ikke settes av tid til forberedelse.

Det skal i utgangspunktet ikke berammes mer enn 3 U18-saker på èn dommer på én dag, (2 hvis én sak gjelder oppholdsforbud med elektronisk kontroll).

Hvis rettsmøtet gjelder oppholdsforbud med elektronisk kontroll, og det er varslet vitner, så tar retten kontakt med aktørene for å se om det kan avtales at påtalemyndigheten tar med seg opptaksutstyr for å ta opptak av forklaringene, som trer i stedet for protokollasjon. Dersom aktørene ikke er enige i fremgangsmåten, protokollerer dommeren ned forklaringene i rettsboken, som leses opp for vedtakelse, jf. strpl § 20.

Avgjørelsen skal i utgangspunktet avsies i rettsmøtet. Forhåndsforkynning gjør at ankefristen uansett begynner å løpe i tilståelsessak der verge ikke møter i retten.

## 2.3 Sakens overgang fra straffesaksavdelingen til rettsavdeling

Når saken er berammet og siktede/verger er stevnet, overføres saken fra straffesaksavdelingen til den rettsavdelingen dommeren tilhører for videre forberedelse og sluttføring av saken. Denne veilederen legges inn «under streken» i Lovisa før saken overføres til rettsavdelingen.

Når oppgaven «gjennomfør rettsmøte og skriv avgjørelse» sendes i Lovisa til rettsavdelingens innkurv, så påføres teksten *«U18 ENE-sak. Behandles av spesialisert dommer».* Seksjonsleder på rettsavdelingen videresender oppgaven til saksbehandler som har ENE-turnus for opprettelse av rettsbok 3 dager før. Hvis saken ikke er forkynt 3 dager før, sendes oppgaven likevel til rettsavdelingens innkurv med følgende tilleggsbeskjed *«OBS! Ikke forkynt – sendt stevnekontoret».* Når straffesaksavdelingen mottar forkynningsrapport fra stevnekontoret, journalføres denne på sak og sendes til dommer med bjellemelding til saksbehandler på rettsavdeling.

Saksbehandler på rettsavdelingen som oppretter rettsbok og avgjørelse, legger inn opplysningene fra Påtalemyndigheten sin påtegning slik at de kan gjenbrukes rettsbok og dom.

##  2.4. Oppnevning av forsvarer

***Tilståelsessaker*:** Forsvarer skal oppnevnes i alle saker der siktede var under 18 år på gjerningstidspunktet.

***Oppholdsforbud/besøksforbud:*** Forsvarer skal oppnevnes.

***Beslag:*** Det er ikke automatikk i at forsvarer skal oppnevnes. Spørsmålet forelegges dommer.

Det er verge som formelt velger forsvarer. Forsvarerønske må forsøkes avklart med påtalemyndigheten før begjæring sendes til retten. Har ikke forsvarer vært oppnevnt under etterforskningen, og påtalemyndigheten ikke kjenner til et bestemt forsvarerønske, kan en av de faste forsvarerne oppnevnes. Se ellers veileder om *Forsvareroppnevning i U18-saker.*

##  2.5 - Bistandsadvokat (se strpl. § 107 a)

***Tilståelsessak***: fornærmede har rett til bistandsadvokat ved

* Seksuallovbrudd, familievold mv. (se § 107 a for hvilke straffebestemmelser det gjelder.)
* Saker om kjønnslemlestelse
* Når fornærmede får betydelig skade på legeme eller helbred
* Oslo tingrett praktiserer utvidet oppnevning av bistandsadvokat under etterforskningen i alvorlige voldssaker der siktede og fornærmede var mindreårige og det er bedt om oppnevning etter strpl § 107 a tredje ledd. Hvis fornærmede allerede har fått oppnevnt en bistandsadvokat, skal denne innkalles til rettsmøtet.

***Besøksforbud:*** fornærmede har rett til bistandsadvokat

* Ved besøksforbud i eget hjem
* Hvis grunnlaget for forbudet er straffeloven § 219/ § 282 (familievold)
* Har fornærmede fått bistandsadvokat i anledning et straffbart forhold som begrunner besøksforbud, omfatter oppnevningen også bistand i besøksforbudssaken.

## 2.6 Innkalling av tolk

Både siktede og verge har rett til tolk dersom det er behov for det, og det er sannsynlig at verge vil møte i rettsmøtet.

Se [retningslinje for bestilling av tolk](https://domstolno.sharepoint.com/%3Au%3A/r/sites/Kilden-Lokal-TOSL/SitePages/Akt%C3%B8rer-i-retten-Tolk-Bestille-tolk.aspx?csf=1&web=1&e=ZK7L7u)i Oslo tingrett og [sentral rutine for bestilling i Proweb.](https://domstolno.sharepoint.com/%3Au%3A/r/sites/Kilden-Rettsprosess/SitePages/Bestilling-av-tolk.aspx?csf=1&web=1&e=ehGCzD)

## 2.7 Krav til påtegning i tilståelsessak

Det skal fremgå av påtalemyndighetens påtegning at ungdommen/det straffbare forholdet egnet for den foreslåtte straffereaksjon. Ved tilståelsessaker er det ikke krav om PUM(«personundersøkelse for ungdom»), eller at saken skal ha vært drøftet i KOG(«konfliktrådets koordineringsgruppe»), men påtalemyndigheten må gi uttrykk for sin vurdering av egnethet.

Det skal fremgå av påtegningen om det er aktuelt eller ikke med bruk av vilkår i dommen/i straffegjennomføring*,* jf. tingrettens *Oversikt over ulike vilkår.*

Det skal fremgå av påtegningen om siktede og verge har samtykket til tilståelsessak og samfunnsstraff der dette er aktuelt.

## 2.8 Oversendelse av sakens dokumenter til retten, og oversendelse av nye dokumenter

Påtalemyndigheten lager dokumentsamling med bokmerker. Bokmerkene angir innholdet for hvert enkelt dokument. Dokumentene sendes inn via Justishub/Altinn.

Dersom påtalemyndigheten sender over flere dokumenter senere i saken, så må retten varsles særskilt om dette ved å sende egen e-post til adressen som skal brukes i alle U18-saker i Oslo tingrett **Oslo.tingrett.U18@domstol.no.**

## 2.9 Krav til innkalling til rettsmøte

Etter straffeprosessloven § 243 første ledd skal siktede og verge stevnes til rettsmøter under etterforskningen, med mindre betenkelig opphold ville voldes eller forkynning ikke kan skje.

Saken kan ofte behandles selv om siktede/verge ikke møter, jf. tredje ledd, se under om forkynning.

Der siktede fortsatt er under 18 år, skal også verger stevnes til rettsmøtet. Der siktede er over 18 år, er det ikke krav om at verge skal stevnes. Se egen veileder *Verger for mindreårige i straffesaker.*

### 2.9.1 Forkynning av innkalling til rettsmøte og avgjørelse

Retten stevner siktede (og verge hvis siktede fortsatt er under 18 år) til rettsmøtet, samt til fremmøteforkynning som settes til ***3 dager*** etter rettsmøtet ved tilståelsessak. Forhåndsstevning til dom i tilståelsessaker gjør at ankefristen uansett begynner å løpe der ungdommen/verge ikke møter i retten.

Retten varsler ungdommen (og verge) til andre rettsmøter i U18-saker. Avgjørelser i slike saker meddeles ungdommen/og verge.

I utgangspunktet skal avgjørelse forkynnes/meddeles i rettsmøtet.

Etter domstolloven § 163a forkynnes dokumenter ved direkte oversendelse til den som skal motta forkynningen. Påtegningsark og siktelse oversendes, men ikke resten av sakens dokumenter. Det kan skje elektronisk eller ved vanlig post, men ordinær postgang er upraktisk i U18-saker fordi det tar for lang tid.

**To dager før rettsmøtet** sendes det påminnelse på SMS til ungdom og verge. Dette gjelder for alle typer saker. Slik påminnelse kan legges inn allerede ved beramming av saken, idet man kan trykke på ”send senere” og legge inn datoen for sending 2 dager før rettsmøtet.

Er ikke mobilnummeret opplyst, søker vi det opp/kontakter forsvarer for opplysninger.

### 2.9.2 Ulike måter å forkynne innkalling til rettsmøte og avgjørelse

I ENE-dommersaker med rettsmøte benyttes disse forkynningsmåtene i prioritert rekkefølge:

####  2.9.2.1 Elektronisk forkynning

Dersom siktede har norsk personnummer (og har registrert seg), sendes innkallingen elektronisk forkynning via Postens e-signeringsløsning. Det bør sendes flere varsler om innkallingen. Innkallingen er forkynt dersom siktede/og minst en av vergene har signert (hvis domfelte fortsatt er U18).

Dersom siktede/verge ikke har signert, ringer saksbehandler vedkommende, sender sms og/eller sender innkallingen på e-post med mottaks- og lesebekreftelse. I emnefeltet skal det stå: *Innkalling til rettsmøte i Oslo tingrett [dato] [klokkeslett].*Tidspunktet for samtalen med vedkommende skrives i notatfeltet. Hvis siktede har forsvarer, kan forsvarer spørres om å bistå med signering.

####   2.9.2.2 Stevnevitneforkynning

Stevnevitneforkynning brukes dersom domfelte/verge ikke svarer på elektronisk forkynning. Vær oppmerksom på at også stevnevitne kontakter siktede på e-post/post/telefon, før siktede oppsøkes på bopel.

Vær oppmerksom på at vi skal sende dokumenter til forkynning til stevnekontoret i Oslo uansett om siktede har folkeregistrert adresse i Oslo eller ikke (ny rutine hos politiet fra 2024). Stevnevitnet i Oslo vil forsøke digital forkynning, før de ber om bistand fra det lokale stevnekontoret.

Foreløpig er det slik at når tingretten forkynner et dokument elektronisk, så må mottaker åpne forsendelsen og sende svar i retur til tingretten for stevningen anses forkynt. Men når politiets stevnekontor sender dokumentet, så anses det forkynt når dokumentet er mottatt, selv om ikke mottaker åpner dokumentet fordi stevnekontoret får en automatisk mottakskvittering, noe retten foreløpig ikke får.

For personer uten fast bosted brukes alltid stevnekontoret

####  2.9.2.3 Når innkallingen anses å være forkynt selv om siktede ikke møter

Det er opp til dommeren å vurdere om innkallingen er å anse som lovlig forkynt. I andre ENE-saker enn tilståelsessaker kan retten avgjøre saken uten at ungdommen møter, selv om det er første gangs innkalling, jf. strpl. § 243 (og straffeloven § 52 siste ledd, jf. § 243). Det forutsetter at innkallingen er forkynt eller *«betenkelig opphold ville voldes eller forkynning ikke kan skje».*

## 2.10 Verger: Innkalling og eget skjema for samfunnsstraff

Verge skal varsles til alle rettsmøter i samme omfang som siktede har krav på varsel, og skal formelt stevnes hvis siktede fortsatt er under 18 år.

Dersom bare én av vergene svarer på innkallingen, så er det tilstrekkelig til å oppfylle lovens krav til stevning av verger. Saken kan avgjøres selv om vergen ikke møter. Se egen veileder *Verger for mindreårige i straffesaker.*

Samfunnsstraff kan bare idømmes mindreårige dersom både siktede og verge samtykker. Hvis det er aktuelt med samfunnsstraff, og det ikke kommer frem av påtalemyndighetens påtegning at verge har samtykket til samfunnsstraff og eventuell tilståelsessak, så send skjemaet: *Samtykke til tilståelsessak og samfunnsstraff* til forsvarer som innhenter samtykke fraverge, og returnerer skjemaet til retten.

Alle avgjørelser som skal forkynnes/meddeles for siktede, skal også forkynnes/meddeles for vergene.

## 2.11 Rettens oversendelse av dokumenter til aktørene

Påtegningsarket og eventuell siktelse/forelegg legges alltid ved innkallingen til rettsmøtet til siktede/verge. I tilståelsessaker brukes egen innkallingsmal for verger.

 Retten legger dokumentsamlingen inn i aktørportalen og sender varsel om dokument i portal til forsvarer, slik at forsvarer får tilgang til dokumentene der forsvarer er oppnevnt.

## 2.12 Forberedelse av rettsbok

Saksbehandler i rettsavdeling i tingretten legger inn opplysningene fra påtegning inn i rettsboken og i avgjørelse **3 dager** før rettsmøtet. Egen mal for U18-rettsbok brukes.

For noen avgjørelser finnes det egne U18-maler. Den sist oppdaterte versjonen av riktig mal ligger tilgjengelig for ansatte i domstolen på intranett under *Rettsprosessen, Barn i domstolen, Når siktede er under 18 år (veiledere, maler og retningslinjer).*

## 2.13 Forsvarers innhenting av opplysninger før rettsmøtet

Hvis siktede har dokumentasjon som er relevant for retten å motta, så må det sendes retten og påtalemyndigheten i forkant av rettsmøtet. Dersom det kommer ny informasjon fra forsvarer, oppfordres påtalemyndigheten til å undersøke dette nærmere, og eventuelt innhente oppdatert informasjon, i forkant av rettsmøtet.

Forsvarer sender dokumenter inn til retten via aktørportalen, med kopi til påtalemyndigheten, pr. epost.

Dersom retten ser at forsvarer ikke har sendt dokumentene i kopi, så sender retten kopi påtalemyndigheten ved ESAS/Justishub.

Hvis samtykke til tilståelsessak og evt. samfunnsstraff ikke er innhentet fra verge, så bistår forsvarer med å innhente og sende over dette til retten.

# 3. Rettsmøtet

## 3.1. **Gjennomføringen**

Aktørene kan forvente at dommeren har satt seg inn i de sentrale dokumentene i forkant av rettsmøtet. Retten opplyser hva som er til behandling. Hvordan rettsmøtet gjennomføres vil avhenge av den enkelte sak.

Aktørene tilpasser språk og argumentasjon til siktedes alder.

Avgjørelse avsies i utgangspunktet i rettsmøtet.

## **3.2 Gjennomføring av rettsmøtet hvis ungdommen ikke møter?**

### 3.2.1 Tilståelsessak

Saken kan ikke behandles uten at siktede møter.

Hvis siktede viser seg å ikke møte, hører forsvarer med siktede om saken kan gjennomføres ved at siktede møter via videolink. Saksbehandler i rettsavdeling oppretter i så fall et videomøte.

Dersom saken ikke blir gjennomført fordi siktede ikke møter må dommer vurdere om saken skal sendes saken i retur til påtalemyndigheten, eller om saken skal omberammes.

Ved omberamming bør påtalemyndigheten kontaktes for å avklare at politiet kan avhente siktede til det neste rettsmøtet. Er det ikke aktuelt med avhenting, bør saken som hovedregel sendes i retur til påtalemyndigheten.

### 3.2.2 Førerkortbeslag, andre beslag, besøksforbud/oppholdsforbud/m. elektronisk kontroll og omgjøringssaker:

Disse sakene kan avgjøres uten at ungdommen møter, selv om det er første gangs innkalling, jf. strpl. § 243 (og straffeloven § 52 siste ledd, jf. § 243). Det forutsetter at innkallingen er forkynt eller «betenkelig opphold ville voldes eller forkynning ikke kan skje».

#  4. Forkynning og meddelelse

## 4.1 Forkynnelse av avgjørelse

Dom skal i utgangspunktet forkynnes i rettsmøtet etter en kort pause.

Andre avgjørelser kan enten meddeles i rettsmøtet, eller elektronisk.

I rettsmøtet redegjør dommer muntlig for hovedtrekkene i avgjørelsen, og leser opp slutningen. Avgjørelsen sendes ut elektronisk til aktørene i ettertid, men ankefristen løper da fra rettsmøtets avslutning.

Avgjørelse signeres fortrinnsvis elektronisk av dommeren, da dette bidrar til raskere saksgang i de neste leddene i straffesakskjeden.

Siktede/verge godtar/anker/tar betenkningstid i rettsmøtet og dette skrives inn i rettsboken. Detaljene i avgjørelsen kan renskrives i ettertid, slik som ved fengslingskjennelser.

Ungdom/verge er på forhånd stevnet til fremmøteforkynning 3 dager etter rettsmøtet for det tilfelle at de ikke møter i retten. Ankefristen begynner da å løpe senest 3 dager etter rettsmøtet. For at dommen skal bli rettskraftig raskt, er det derfor veldig viktig at dommen senest er klar til dette tidspunktet.

## 4.2. Forsvarerbistand ved forkynnelse av dom til domfelte og verger

I saker med forsvarer oppfordres forsvareren å diskutere mulige utfall med ungdom/verge før rettsmøtet, slik at avgjørelsen kan vedtas/ankes i rettsmøtet.

***I tilståelsessaker*** som ikke godtas/ankes i rettsmøtet av ungdom/verge, bistår forsvarer med å sende inn godtakelse/anke av dom med støtteskriv så snart som mulig og senest innen ankefristens utløp. Det er ikke nødvendig for påtalemyndigheten å sette en egen frist for støtteskriv. Fristen i straffeprosessloven § 310 4. ledd er siste frist for støtteskriv for forsvarer. Merk at forsvarer ikke kan godta/anke en dom på vegne av klientene. De selv må skrive under på anken/godtakelsen.

Inntil en ny teknisk løsning er på plass, kan domfelte/verge skrive godtakelse/anke av dommen på et ark som er signert for hånd av disse, og legge ved legitimasjon på arket, ta bilde av dette og sende over til forsvarer. Forsvarer kan så laste opp dokumentet i aktørportalen. Eventuelt kan retten sende en e-post til forsvarer slik at forsvarer kan bruke sikker filoverføring for å sende over dokumentet. Forsvarer kan henvende seg til **Oslo.tingrett.U18@domstol.no**for å få tilsendt lenke til sikker e-post.

Der forsvarer bistår domfelte/verge med gjennomgang og arbeid med å godta/anke dom, godtgjøres arbeidet med 0,5 eller 1,0 times arbeid alt ettersom dom vedtas/ankes.

 ***Kjennelser*** meddeles. Hvis kjennelse ikke avsies i rettsmøte, er det tilstrekkelig at den meddeles siktede og/verge/andre den angår, jf. strpl. § 52 annet ledd. Dette kan gjøres med e-signering. Om de har reservert seg kan det sendes med vanlig post.

## 5. Merking og oversendelse av avgjørelse fra retten

Forsvarer og bistandsadvokat får kopi av avgjørelsen i aktørportalen. Saksbehandler sender varsel om avgjørelsen i aktørportalen.

Dersom fornærmede er tilkjent erstatning/oppreisning, og det ikke er oppnevnt bistandsadvokat, sendes dommen til fornærmede ( m verge) for meddelelse.

Avgjørelse oversendes elektronisk fra Lovisa til påtalemyndigheten (via Justishub). Dersom avgjørelsen er signert for hånd, sendes den signerte versjonen med post.

Avgjørelsen må tydelig merkes med **U18.**

* Ved dom på ungdomsstraff sender saksbehandler kopi av dommen på e-post til Konfliktrådet hit: **post.osloU18@konfliktraadet.no**
* Ved dom på samfunnsstraff, sender saksbehandler kopi av dommen på e-post til Oslo friomsorgskontor hit: **9151.U18@kriminalomsorg.no****.**
* Er det avsagt dom som ikke er ungdomsstraff eller samfunnsstraff, sendes ingen ekstra e-post.

Merk at det ikke er tilstrekkelig å sende dommen via rutinetrinnet i Lovisa som heter «melding til kriminalomsorgen».

Retten sender med følgebrev om hvilken måte avgjørelsen er forkynt eller hvordan den er videresendt til forkynning til påtalemyndigheten uansett hvilken forkynningsmåte er benyttet, med mindre informasjonen fremgår av rettsboken.

Påse at det alltid er embetes navn som står øverst og ikke den enkelte politijurist. Det må fremkomme klart i brevet om kjennelsen er meddelt eller hvordan dommen er forkynt, og om avgjørelsen er godtatt/anket/tatt betenkningstid fra ungdom/verge.

## 6. Registering av avgjørelse i domstolen

Vær oppmerksom på at det gjelder egne avgjørelseskoder i Lovisa for U18-saker. Når du registrerer en avgjørelse i en U18-sak i Lovisa, må du bruke riktig avgjørelseskode. Dette er viktig fordi:

* Statistikken for U18-saker brukes til å forstå ungdomskriminalitet.
* Statistikken er grunnlag for vurdering av behov for tilpasset lovgivning.

Sjekk alltid at du velger korrekt kode for U18-saker. Er du i tvil, så sjekk *Veiledning føring av avgjørelser i Lovisa for U18-saker* for mer utfyllende forklaring til hvilken kode som er korrekt(kommer). Er du fortsatt i tvil; send en epost til **Oslo.tingrett.U18@domstol.no****.**

## 7. Offentlighet

***Rettsmøte:***Er offentlig hvis ikke annet følger av loven eller besluttes av retten, jf domstolloven § 124, 1. ledd. Saker med mindreårige går som hovedregel for lukkede dører, jf. domstolloven § 125 bokstav d). Det kan gis unntak for at pressen er til stede. For domstolens ansatte, se veileder: *Åpne eller lukkede dører når siktede er under 18 år.*

***Referat:***Et rettsmøte i en enedommersak er et ”rettsmøte utenfor hovedforhandlingen”. Fra slike rettsmøter er det i utgangspunktet referatforbud, jf dl. § 129, 1. ledd. Det er gjort unntak for tilståelsessaker, hvor det er fastsatt i loven at det er referatadgang. I saker som gjelder besøksforbud, førerkortbeslag og omgjøring av samfunnsstraff er det derfor referatforbud hvis ikke retten beslutter noe annet. I tilståelsessaker er det referatadgang hvis retten ikke beslutter noe annet.

***Avgjørelsen:***Alle avgjørelser i U18-saker skal i utgangspunktet skje i anonymisert form, jf. domstolloven § 130 1. ledd bokstav a), jf. barnekonvensjonen.